Μενενγκάι

Το Μενενγκάι είναι μεγάλου όγκου ασπιδοειδές ηφαίστειο στην Κένυα, με μέγιστο υψόμετρο 2.278 μέτρα πάνω από την επιφάνεια της θάλασσας. Είναι γνωστό και ως «Κρατήρας Μενενγκάι», καθώς έχει τη μεγαλύτερη ηφαιστειακή καλδέρα στην Κένυα και τη δεύτερη μεγαλύτερη σε ολόκληρη την Αφρική. Το ηφαίστειο δημιουργήθηκε πριν από περίπου 200 χιλιάδες χρόνια, ενώ η εντυπωσιακή καλδέρα, με διαστάσεις 12 επί 8 χιλιόμετρα, σχηματίσθηκε πριν από περίπου 8 χιλιάδες χρόνια. Ο βυθός της καλδέρας έχει καλυφθεί με πολυάριθμες ροές λάβας που έλαβαν χώρα ακόμα μεταγενέστερα. Θεωρείται πάντως μία από τις καλύτερα διατηρημένες καλδέρες τύπου Κρακατόα σε ολόκληρο τον κόσμο.

Παραπομπές

Μενενγκαι